open-index/open-wikipedia-markdown huggingface dataset:
Müller

**Müller** on mitme suguvõsa nimi:
*Müller (Imukvere), Liivimaa ja Soome aadlisuguvõsa
*Müller (Kunda), Lüneburgist pärit kaupmehe- ja aadlisuguvõsa
*Müller (Loberģi), Holsteinist pärit Liivimaa aadlisuguvõsa
*Müller (Rūstuži), 1788. aastal aadeldatud Liivimaa aadlisuguvõsa
*Müller (Uue-Saaluse), Liivimaa aadlisuguvõsa
*Müller (Valgjärve), Tüüringist pärit aadlisuguvõsa

## Vaata ka
*Edle von Müller
*Moller
*Moeller
*Möller
*Müller von der Lühnen
*Myller-Rautenfels
Rašism

**Rašismiks** ehk **rušismiks** (inglise keeles *Rashism* või *Ruscism*, sulandsõna sõnaühendist *Russian fascism* 'vene fašism'; vene keeles *рашизм*) nimetatakse ideoloogiat, millega õigustatakse terrorismi, inimsusvastaseid kuritegusid, totaalseid hävitussõdu ja totalitaarseid režiime iseloomustanud vägivalla ülistamist ning tänapäevast Venemaa sõjalist agressiooni Ukraina ja teiste riikide vastu. 

Rašism on sõimusõna, mis viitab Venemaa riigi- ja ühiskonnakorraldusele (juhikultus, totalitarism, agressiivne poliitika, riigi kontrollitud majandus, poliitilised mõrvad). Sotsioloogias nimetatakse sellist ühiskonda postimperiaalseks autoritaarseks riigiks ja ka maffiariigiks. 

Vladimir Putini võimuletuleku järel rajati Venemaal usuline juhikultus (isikukultus). Venemaal kehtiva hirmuvalitsemise vormi kohta on mitmeid nimetusi (nt fašism, putinism, rašism). Putini 1945. aasta võidu ülistus või kultus (väljendub Nõukogude Liidu hümni viisi taaskasutamises, paraadides, noorte sõjaväelaagrites, laste sõjaväeriietuses, riikliku kultuuritööstuse filmides, stalinismi rehabiliteerimises ja erinevuste vastases sõimus) vastab fašismi sõnastusele.

## Ajalugu
### 2022. aasta Venemaa sissetung Ukrainasse

Venemaa sissetungiga Ukrainasse 2022. aastal olid terminid **rašism** (inglise keeles *Rashizm*) ja **rašist** (inglise keeles *Rashist*) levinud nii Ukraina sõjalise ja poliitilise eliidi kui ka ajakirjanike, suunamudijate, blogijate ja teiste seas. Näiteks Ukraina Rahvusliku Julgeoleku ja Kaitse Nõukogu sekretär Oleksi Danilov propageerib aktiivselt selle sõna kasutamist Vladimir Putini fašismi tähenduses, kirjeldamaks Venemaa agressiooni Ukraina vastu. Samuti nentis ta, et rašism on palju hullem kui fašism.
23. aprillil 2022 teatas Ukraina president Volodõmõr Zelenskõi, et ajalooraamatutesse tuleb uus mõiste nimetusega "rašism": 

## Vaata ka
*Fašism Venemaal
*Putinism
*Šovinism
*Suurvene šovinism

## Viited

## Välislingid
* Timothy Snyder: "We Should Say It. Russia Is Fascist." The New York Times, 19. mai 2022
*  Aimar Ventsel: sõjaaja sõna "rašism" ERR 29.07.2022
Uppsala cancionero

**Uppsala ''cancionero*** on [[Veneetsia]]s 1556. aastal trükitud *cancionero* ehk laulukogumik, milles on enamasti anonüümsete autorite kahe-, kolme-, nelja- ja viiehäälsed *villancico*d. Laulukogumik asub [[Uppsala Ülikool|Uppsala ülikool]]i raamatukogus ja see on teadaolevalt trükise ainus säilinud eksemplar.

== Kirjeldus ==
*Cancionero* täispealkiri on "Villancicos de diversos Autores, a dos, y a tres, y a quatro, y a cinco bozes, agora nuevamente corregidos. Ay mas ocho tonos de Canto llano, y ocho tonos de Canto de Organo para que puedan aprovechar los que A cantar començaren. Venetiis, Apud Hieronymum Scotum, MDLVI".

Trükis on mõõtudelt väike, 209 × 147 mm. Erinevalt tolleaegsest tavast pole [[Pühendus|pühendus]]t ega [[proloog]]i, mistõttu ei teata, mis asjaoludel kogumik valmis. Lauluraamatut on seostatud [[Calabria]] hertsogi õukonnaga.

Raamat sisaldab kokku 70 [[heliteos]]t: 54 *villancico''t kahele kuni viiele häälele, teemadelt armastus- ja jõululaulud, pastoraalsed ja rahvalaulud; 16 ühe- ja kahehäälset sõnadeta teost: 8 gregoriaani tooni ja 8 orelitooni. Tiitellehe tekst osutab, et need on raamatusse lülitatud õppe-eesmärgil.

## Ajaloost
Raamatu leidis 1907. aasta paiku muusikateadlane ja diplomaat Rafael Mitjana Rootsist Uppsala ülikooli raamatukogust Carolina Rediviva. 1909. aastal avaldas ta raamatu kohta uurimuse, kus ta oli laulude tekstid transkribeerinud ja varustanud need kommentaaridega. Mitjana omistas teosed 16. sajandi algupoole Hispaania heliloojatele, nagu Juan del Enzina, Cristóbal de Morales, Francisco de Peñalosa, Mateo Flecha Vanem jt.

Teose faksiimile on andnud hiljem välja muusikakirjastus Alamire (Peer, Belgia; 1984. aastal) ja Biblioteca Valenciana (Valencia, Hispaania; 2003. aastal).

## Viited

## Välislingid
*Valik transkriptsioone kogumiku lauludest andmebaasis Choral Public Domain Library
*Villancicos de diuersos autores a dos, y a tres, y a qvatro, y a cinco bozes, agora nvevamente corregidos. Ay mas ocho tonos de canto llano, y ocho tonos de canto de organo para que puedam, a prouechar los que, a cantar comencaren. - ALVIN Platform for digital collections and digitized cultural heritage (digitud originaal)
Müller (Rūstuži)

**Müller** (saksa keeles *Müller a. d. H. Rüssel*, ′Müller Rūstuži kojast′, eristamaks neid teistest samanimelistest suguvõsadest) oli täpselt teadmata päritolu aadlisuguvõsa.

## Ajalugu
Müllerite päritolu on teadmata. Esimesi teateid nende kohta on XVIII sajandi algusest Riiast. Suguvõsaliin algab Liivimaa õuekohtu advokaadi ja fiskaali Friedrich Christlieb Mülleriga. Tema poeg Jakob Bernhard Müller (1731−pärast 1797) oli Riia linnasekretär. Püha Rooma keiser Joseph II tõstis ta 4. veebruaril (vkj) 1788 aadliseisusse ja sai aadeldamisel nimeks **von Müller**. Ta võeti 1786. aastal sisseseatud Liivimaa kubermangu aadlisuguvõsaraamatusse. Pärast aadlimatrikli taastamist võeti ta sinna 12. jaanuaril (vkj) 1797. aastal vastu. Suguvõsa kustus ilmselt XIX sajandi algul.

## Mülleri suguvõsa mõisavaldused
*Liivimaa läti distrikt:
**Lielstraupe (*Schloß Groß-Roop*) (aprill-juuni 1797, pandivaldus), Rūstuži (*Rüssel*) (1787−1810)

## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 371.
Brando Benifei

**Brando Benifei** (sündinud 1. jaanuaril 1986 La Spezias) on Itaalia poliitik, Euroopa Parlamendi liige 2014. aastast. Ta valiti Euroopa Parlamenti ka 2019. aastal.

## Viited
Tulejoonel (telesari)

**"Tulejoonel"** on Elisa kodumaine telesari, mis räägib tõsielulistest sündmustest inspireeritud loo elu hammasrataste vahele jäänud Afganistani sõja veteranist, kellest saab pealinna oma hirmuvalitsuse all hoidev pommimees. 

Esimene hooaeg esilinastus Elisa Huubis 2020. aasta novembris.

## Auhinnad

Elisa originaalsari „Tulejoonel“ on tipptasemel teostatud põnevik, milles kassi ja hiirt mängivad ühed andekamad eesti näitlejad – tulejoonel on vastamisi Marko Matvere ja Kaspar Velberg. 

2021. aasta EFTA filmiauhindade jagamisel pälvis sarjas "Tulejoonel" kaasa teinud Kaspar Velberg parima telesarja meesnäitleja auhinna.

## Osatäitjad
*Kaspar Velberg – Mark
*Marko Matvere – Jakob
*Sten Karpov – Paul
*Mait Malmsten – Armin
*Saara Pius – Liis
*Liis Lass – Eva
*Karin Tammaru – Erna

## Osad
### 1. hooaeg
„Tulejoonel“ on põnevik ja perekonnadraama, milles rulluvad lahti teravad tänapäevased teemad. Sarja keskmes on Marko Matvere kehastatav 57-aastane Jakob Sommer, kelle töö- ja eraelu on karidele jooksnud. Pealtnäha sõbralik ja rahumeelne vanaisa tunneb ühel hetkel, et maailm tema ümber on jäänud võõraks ning otsustab seda plahvatusohtliku missiooniga „parandama“ hakata. Pealinna oma hirmuvalitsuse all hoidvat pommimeest asub jälitama noor kaitsepolitsei tippuurija, keda kehastab Kaspar Velberg. Sari linastus esimest korda PÖFF-il 2020. aastal ja on nähtav Elisa Huubis.

## Välislingid
* https://www.elisaelamus.ee/search/seriaalid/crid:~~2F~~2Fschange~dotcom~~2Fd0dc0f50-7100-424f-818c-cdb67a9b2124?episode=crid%3A%7E%7E2F%7E%7E2Fschange.com%7E%7E2Felisa.ee%7E%7E2FELIB2020121611160083 
* Elisa Huub
Tallinna Ülikooli võrkpallinaiskond

**Tallinna Ülikooli võrkpallinaiskond** (ka *Viimsi/Tallinna Ülikool*) on Tallinnas asuv Eesti võrkpallinaiskond. Tegemist on Tallinna Ülikooli esindusnaiskonnaga, mis osaleb Eesti meistrivõistlustel ja Balti liigas.

## Ajalugu

|-
|
**Nimetused:**

|
### Peatreenerid läbi aastate

**tabel vajab täiendamist. Kõik olemasolevad andmed ebsl-ist.*
|}

## Tulemused
### Hooajati
**tulemused alates 2003/04 hooajast*

### Võidud
**[[Eesti naiste meistrivõistlused võrkpallis|Eesti meistrivõistlused]]**
***Meistrid (13):** 1955, 1957, 1975, 1976, 1978, 1979, 1992, 1993, 1995, 2004, 2005, 2006, 2022
*Teised (7): 1958, 1960, 1961, 1980, 1981, 1998, 2000

**[[Eesti naiste karikavõistlused võrkpallis|Eesti karikavõistlused]]**
***Karikavõitjad (5):** 1961,  1978, 1995, 2003, 2005

## Vaata ka
*Tallinna Ülikool
*Naiste Balti liiga (võrkpall)
*Eesti naiste meistrivõistlused võrkpallis

## Viited

## Välislingid
*Tallinna Ülikooli esindusvõistkonnad
*Tallinna Ülikool volleybox.net
*Võitjad 1925–2021 volley.ee
Süü (telesari)

**"Süü"** on Eesti telesari, mille keskpunktis on 12 aastat tagasi toimunud traagiline surm, mis on kummitanud ühte peret aastaid. Sari põimib omavahel mineviku ja oleviku perekond Kurmi 2021. aasta suvisel puhkusereisil Saaremaale. 

Sari on toodetud Warner Brothers International Television Productioni stsenaariumi põhjal. 

"Süü" esilinastus PÖFF-il 19. novembril 2021 ja oli samal päeval saadaval voogedastusplatvormil Elisa Huub. 2025. aasta suvel näitas sarja ka ETV.

## Osatäitjad
*Risto Kurm – Jaan Rekkor
*Eva Kurm – Epp Eespäev
*Sepo Kurm – Rasmus Kaljujärv
*Miko Kurm – Ott Sepp
*Liivia Kurm – Maarja Jakobson
*Leen Kurm – Sandra Uusberg
*Hanna Kurm – Karmel Naudre
*Triinu Kurm – Elise Pottmann
*Tanel Kurm – Patrik Pitkve
*Daniel – Rainer Elhi
*Emil Lepa – Kris Sirk
*Joel Lepa – Ago Anderson
*Leo – Markus Habakukk
*Stiina – Elina Masing

## Osad
### 1. hooaeg
Perekond Kurmi kolm põlvkonda lähevad üheskoos Saaremaale puhkusele. Enne väljasõitu saab perepea Risto anonüümse kirja, milles talle meenutatakse 12 aastat tagasi toimunud traagilisi sündmusi, kui sarnasel perepuhkusel hukkus tema pojapoeg. Kas süü on aegunud? Lootus muretust puhkusest puruneb ja sellest hetkest hakkab hargnema sündmuste jada, mis lõpetab vaikimisvanded ning tõstab pinnale sünged saladused. 

## Tunnustus
"Süü" teenis neli nominatsiooni 2022. aasta Eesti filmi- ja teleauhindadel järgnevates kategooriates:

* Aasta uus tulija
* Parim naisnäitleja sarjas – Maarja Jakobson
* Aasta sisulooja – helilooja Arian Levin
* Aasta vormilooja – operaator Ants Martin Vahur

## Viited
Kivimaa

**Kivimaa** on eesti perekonnanimi.

2022. aasta 1. jaanuari seisuga oli Eestis perekonnanimi Kivimaa 155 inimesel: 66 mehel ja 89 naisel. Perekonnanimede levikult oli Kivimaa meeste puhul 1449. ja naiste puhul 1089. kohal.

Kivimaa oli kõige levinum perekonnanimi vanuserühmas 0–4, kus neid on 10 000 elaniku kohta 1,84.
Perekonnanimi Kivimaa oli kõige sagedasem Valga maakonnas, kus sellist nime kandis maakonna 10 000 elaniku kohta keskmiselt 3,96 inimest.

19. sajandi algul pandi pärisorjusest vabastamise käigus Harju maakonna Harju-Madise kihelkonna Ämari mõisavallas talupojale perenimeks 	Kiwwima(Kivimaa).

1930. aastate nimede muutmise kampaania käigus Eestis keegi perekonnanime Kivimaa ära ei vahetanud.

Uueks nimeks võeti Kivimaa 47 korral, kui loobuti nimedest Teinfeld(Teinfeldt) seitsmel juhul, Kleemann kolmel juhul, Steinberg, Kiimann, Klopetz ja Steinfeldt  kahel juhul, samuti nimedest Guutmann, Juntsi, Kommitz, Kranig, Lutt, Pokkats, Teppaskind jne.

## Nime kandjaid
*Otto Kivima, Eesti sõjaväelane (1895–1979)
*Ervin Kivimaa (Ervin Steinfeld), Eesti NSV ajaloolane ja parteitöötaja (1922–1992) 
*Evelin Kivimaa, eesti ajakirjanik ja kirjanik (1974–)
*Katrin Kivimaa, eesti kunstiteadlane (1969–)

## Viited

## Välislingid
*
Kiviväli

**Kiviväli** on eesti perekonnanimi.

2022. aasta 1. jaanuari seisuga oli Eestis perekonnanimi Kiviväli 32 inimesel: 18 mehel ja 14 naisel. Perekonnanimede levikult oli Kiviväli meeste puhul 6928. ja naiste puhul 9712. kohal.

Perekonnanime Kiviväli kandja on keskmiselt 49 aasta vanune.
Perekonnanimi Kiviväli oli kõige sagedasem Pärnu maakonnas, kus sellist nime kandis maakonna 10 000 elaniku kohta keskmiselt 0,58 inimest.

19. sajandi algul pandi pärisorjusest vabastamise käigus Viljandi maakonna Viljandi kihelkonna Viljandi mõisavallas talupojale perenimeks 	Kiwiwalli(Kiviväli).

1930. aastate nimede muutmise kampaania käigus Eestis keegi perekonnanime Kiviväli ära ei vahetanud.

Uueks nimeks võeti Kiviväli 22 korral, kui loobuti nimedest Jakobson neljal juhul, Steinberg, Ahlperk, Kentem ja Ivannikov kahel juhul, samuti nimedest Arg, Inperk, Ode, Rüikel, Teibert jne.

## Nime kandjaid
*Bernhard Kiviväli, eesti ohvitser
*Karl Kiviväli, eesti jalgpallur 
*Karl-Robert Kiviväli, eesti ohvitser
*Tarmo Kiviväli, eesti produtsent 

## Viited

## Välislingid
*
Amalia López Cabrera

**Amalia López Cabrera** (1837 Almería – 1899 Madrid ) oli Hispaania dagerrotüpist ja kutseline fotograaf. Ta signeeris oma teoseid pseudonüümiga **Amalia L. de López**. Cabrera oli esimene naine Hispaanias, kes avas oma fotostuudio.

## Elulugu
Jõukate kaupmeeste perekonna järeltulijana veetis Amelia lapsepõlve Calle Posadal, Francisco Javier de León Bendicho loodud lütseumi kõrval. 20. eluaastates tutvus ta Francisco López Vizcaínoga, kes oli Jaénist pärit leseks jäänud trükkal. Nad abiellusid 1857. aastal ja Amelia kolis Jaéni.

Ta hakkas fotograafiaga tegelema siis, kui kohtus Lipa krahvi Ludwik Tarszela ski Konarzenskiga. Tarszela oli Poola armee kapten, Prantsusmaa väljarändaja ja fotograafia looja Louis Daguerre'i sõber, kes tutvustas talle fotokeemiat ja poseerimise saladusi. Lipa krahv asus elama Jaéni. López oli juba lugenud sellest uuest leiutisest, dagerrotüübist, mis Prantsusmaal furoori tekitas; ja kui ta kuulis, et mees on linnas, läks ta tema stuudiosse ja naisest sai tema esimene õpilane. Ta tahtis teada saada plaatide, hõbevannide ja eksponeerimise ajastuse saladust. 

See ei olnud esimene ateljee Hispaanias – tema abikaasa ateljees tegutsesid juba naisfotograafid –, kuid tema saavutus oli avada tol ajal ja naisena oma ateljee La Mercedi linnaosas, aadressil Obispo Arquellada 2, oma abikaasa trükikoja kõrval. Sellest teatati kohalikus ajakirjanduses, ajalehes El Anunciador, järgmiste sõnadega:

1860. aastal, kui ta oli omandanud selle tehnika, avas ta oma ateljee. See ei olnud esimene ateljee Hispaanias, tema abikaasa stuudios töötasid juba naissoost fotograafid, kuid tema saavutus oli avada tol ajal naisena oma stuudio La Mercedi kvartalis, aadressil Calle Obispo Arquellada, 2., abikaasa trükipressi kõrval. Sellest teatati kohalikus ajalehes El Anunciador järgmiste sõnadega:„Amalia L. de López: portreed, rühmad, vaated, igas suuruses; fotosid tehakse isegi pilvistel päevadel; peaaegu hetkeline ekspositsiooniaeg; ei tarnita, kui kliendid ei ole rahul." López tegi portreesid täiskasvanuteks riietatud lastest – sigarite ja mütsidega –, vanuritest, ning ajastu *surmajärgseid* pilte. Samuti on olemas postkaartide kogumik, mis koosneb Bartolomé Esteban Murillo ja Rafael Sanzio piltidest, Jaéni Asuncióni katedraali vaadetest, usupiltide reproduktsioonidest ja silmapaistvate tegelaste portreedest.  1868. aastal osales ta oma graafikatööga Zaragoza riiklikul fotograafiaauhinnal, kus pälvis aumärgi.

1869. aastal kolis ta Madridi, kus tema abikaasa sai kontsessiooni ajalehe La Gaceta Agrícola trükkimiseks, mistõttu sulges ta pärast kaheksa aastat kutselise fotograafina praktiseerimist oma stuudio.  Pärast seda tema fotograafikarjääri kohta rohkem teavet ega ole ka teada, mida ta Madridis tegi. 

## Viited

## Välislingid
*
James Cleverly

**James Spencer Cleverly** (sündinud 4. septembril 1969 Londonis) on Suurbritannia ettevõtja ja poliitik, Konservatiivnse Partei liige. Ta oli 6. septembrist 2022 kuni 13. novembrini 2023 Suurbritannia välisminister. 8. veebruarist 7. juulini oli ta 2022 Suurbritannia Euroopa- ja Põhja-Ameerika asjade minister, 7. juulist 2022 kuni 6. septembrini 2022 haridusminister ning 2023–2024 oli ta siseminister.

## Välislingid

* Wagner boss blasts Russia’s elite following Moscow drone attack. Al-Jazīrah, 31. mai 2023
Müller (Valgjärve)

**Müller** (saksa keeles *Müller a. d. H. Weißensee*, ′Müller Valgjärve kojast′, eristamaks neid teistest samanimelistest suguvõsadest) oli Tüüringist Arternist pärit aadlisuguvõsa.

## Ajalugu
Müllerid olid pärit Tüüringist Arternist. Seal sündinud Karl Friedrich Müller (1790−1853) teenis Baieri sõjaväes, langes aga 1812. aastal Venemaa sõjavangi ja astus seejärel Venemaa teenistusse. Ta tõusis teenistuse kaudu aadliseisusse ja võeti 1847. aasta 27. septembril (vkj) Peterburi kubermangu aadlisuguvõsaraamatusse. Tema poeg Woldemar von Müller (1842−1902) omandas Võrumaal Valgjärve mõisa ja võeti 1884. aasta 13. juunil (vkj) Liivimaa rüütelkonna matriklisse. Tema oli suguvõsa Liivimaa liini rajaja. Müllerid siirdusid enne II maailmasõda Saksamaale.

## Suguvõsa liikmeid
*Karl Friedrich von Müller (1790−1853), tõeline riiginõunik, staabiarst, teede ja avalike hoonete peameedik
*Alexander von Müller (1829−pärast 1912), kindralleitnant, polgu- ja brigaadikomandör, junkrukooli ülem, Kovno maakonna sõjaväeülem

## Mülleri suguvõsa mõisavaldused
*Eestimaa:
**Suure-Lähtru (*Groß-Lechtigall*) (1918−1919, kuulutati hiljem õigustühiseks), Uuemõisa (*Neuenhof*) (1907−1911), Vilkla (*Wilkilby*) (alates 1907, liideti Uuemõisaga)
*Liivimaa eesti distrikt:
**Pikajärve (*Langensee*) (1887−1919), Valgjärve (*Weißensee*) (1872−1919)

## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 511.

## Välislingid
*Mülleri suguvõsa aadlivapp saidil gerbovnik.ru
Karolina Kibbermann

**Karolina Kibbermann** (sündinud 14. veebruaril 2002) on eesti võrkpallur.

Ta kuulub Eesti võrkpallikoondisse ning alates hooajast 2023/24 mängib Eestis TalTechi võrkpallinaiskonnas.

## Sportlaskarjäär
### Eesti võrkpallikoondis
Karolina Kibbermann kutsuti esimest korda Eesti naiste võrkpallikoondise juurde 2019. aastal, kuid rahvusvahelistel mängudel sellel aastal koosseisu ei kuulunud. 2021. aastal kuulus Kibbermann koondise nimekirja EM-valikturniiril Valgevenes. 2023. aastal võideti Euroopa Hõbeliiga. Ta on ühel korral esindanud Eestit EM-finaalturniiril (2023).

### Klubivõrkpall
Hooajal 2018/19 õppis Kibbermann Audentese Spordigümnaasiumis ning mängis Eesti meistrivõistlustel nii Audentese SG/Noortekoondises kui ka Tallinna Ülikooli võrkpallinaiskonnas, kuid kummagi naiskonnaga medalitele ei jõutud. Karolina täitis mõlemas naiskonnas pigem vahetusmängija rolli.

Hooajal 2019/20 esindas ta Audentese SG/Noortekoondist. Eesti karikavõistlustel jõuti poolfinaali, Balti liigas põhiturniirilt *play-offi* ei pääsetud. Eesti meistrivõistlused peatati kevadel koroonapandeemia tõttu ning medalikohti liigas välja ei mängitud.

Hooajal 2020/21 esindas ta Tallinna Ülikooli võrkpallinaiskonda Eesti meistri- ja karikavõistlustel, kus meistrivõistlusel saadi viies koht ja karikavõistlustel jäädi pidama veerandfinaali. Karolina oli naiskonnas üks põhimängijaid. Balti liigas osales ta osades mängudes TalTech/Tradehouse ridades.

Hooajaks 2021/22 sõlmis ta esmakordselt lepingu välisklubiga, siirdudes Prantsusmaale Volero Le Cannet teise liiga naiskonda Volero Le Cannet Cote d’Azur. Asjaolude kokkulangemise tõttu sai ta mängida ka Volero Le Cannet profiklubi eest, kus peatreeneriks oli Eesti naiste võrkpallikoondise (endine) peatreener Lorenzo Micelli. Profiklubile aitas Karolina tagada koha Prantsusmaa karikafinaalis. Volero Le Cannet Cote d’Azuriga lõpetati Prantsusmaa teine liiga 15. kohaga.

Hooajaks 2022/23 vahetas Kibbermann Prantsusmaal klubi ning liitus meistriliiganaiskonnaga Marcq-en-Barœul. Prantsusmaa karikavõistlustel langeti konkurentsist 1/8 finaalis, kus tuli tunnistada Kertu Laagi koduklubi RC Cannes paremust. Prantsusmaa meistrivõistlustel lõpetati põhiturniir 11. kohaga, mis säilitas koha liigas kuid pääsu *play-offi* ei taganud. Karolina oli meistriliiga naiskonna teine sidemängija ning sekkus mängudesse episoodiliselt. Samuti käis ta aeg-ajalt mängimas klubi esiliiga naiskonna eest.

## Saavutused
**[[Naiste Balti liiga (võrkpall)|Balti liiga]]**
*2023/24  TalTechiga

**[[Eesti naiste meistrivõistlused võrkpallis|Eesti meistrivõistlused]]**
*2023/24  TalTechiga

**[[Eesti naiste karikavõistlused võrkpallis|Eesti karikavõistlused]]**
*2023/24  TalTechiga

**Individuaalsed auhinnad**
*2023/24 Eesti meistrivõistluste parim sidemängija

## Viited


## Välislingid
*Karolina Kibbermann Mängija profiil CEV kodulehel
*Karolina Kibbermann Koondis 2021, Eesti Võrkpalli Liit
*Karolina Kibbermann Volleybox
Laanes

**Laanes** on eesti perekonnanimi.

2022. aasta 1. jaanuari seisuga oli Eestis perekonnanimi Laanes 102 inimesel: 44 mehel ja 58 naisel. Perekonnanimede levikult oli Laanes meeste puhul 2427. ja naiste puhul 1935. kohal.

Laanes oli levinuim nimi üle 85-aastaste vanuserühmas, kus seda oli 10 000 elaniku kohta 1,28; keskmiselt oli selle nime kandja 45 aasta vanune.
Perekonnanimi Laanes oli kõige sagedasem Jõgeva maakonnas, kus sellist nime kandis maakonna 10 000 elaniku kohta keskmiselt 5,02 inimest.

19. sajandi algul pandi pärisorjusest vabastamise käigus Tartu maakonna Kambja kihelkonna Suure-Kambja mõisavallas talupojale perenimeks Lanes(Laanes).
		
1930. aastate nimede muutmise kampaania käigus Eestis keegi perekonnanime Laanes ära ei vahetanud.

Uueks nimeks võeti Laanes 30 korral, kui loobuti nimedest Lilienbach kolmel juhul, Steinberg, Freudenthal, Engmann, Klaan ja Krusenberg kahel juhul, samuti nimedest Tannbaum, Velkmann, Mihels, Aisikovitsch,	Kerja, Lantmann jne.

## Nime kandjaid
*Ene Laanes (Ene Aigro), eesti suusataja, treener ja spordipedagoog (1960–) 
*Eneken Laanes, eesti kirjandusteadlane (1972–)
*Katre Laanes, eesti võrkpallur (1979–)
*Selma Laanes, eesti mikrobioloog (1914–2004)

## Viited

## Välislingid
*
Juri Lebid

**Juri Lebid** (ukraina keeles *Юрій Анатолійович Лебідь*; sündinud 2. mail 1967 Sumõs) on Ukraina sõjaväelane (kindralleitnant).

## Teenistus
Temast sai 27. jaanuaril 2022 Ukraina Rahvuskaarti ülem. Juhtis seda kuni 8. juulini 2023. 

16. augustil 2022 sai temast Ukraina relvajõudude kõrgema ülemjuhataja peakorteri koosseisu liige.

## Viited
Kozak-2M

**Kozak-2M1** (ukraina keeles *КОЗАК 2М1*) on Ukrainas valmistatud soomusauto. 

## Ajalugu
2023. aastal märgati, et Kozak-2M1-le on lisatud kuulipilduja KPVT-ga moodul.

## Gelerii

Kozak-2M.1, Kyiv 2018, 01.jpg|Kozak 2М.1
Kozak-2M2 1.jpg|Kozak 2М.2


Kozak-2M.1, Kyiv 2018, 02.jpg|Iste
«Козак-2М1».jpg|Maastikul
Kozak-2M, Kyiv 2021, 11.jpg|Kiievis (2021)
Kozak-2M.1, Kyiv 2018, 03.jpg|Juhiiste


## Viited

## Välislingid
Savaiʻi

:*Polüneeslaste müütilise kodumaa kohta vaata artiklit [[Hawaiki]].*

**Savaiʻi** (kohalike seas vahel *Salafai*) on Samoa Iseseisvusriigi ja Samoa saarte suurim (1694 km²) ja kõrgeim (Silisili, 1858 m) saar. See on Polüneesia suuruselt kuues saar, suuremad on vaid Uus-Meremaa Põhjasaar ja Lõunasaar ning Hawaii saarestiku Hawaii saar ja Maui.

Samoalased nimetavad Savaiʻi vahel Salafaiks, kuna see on samoakeelne algkuju. Tänapäeval kasutatakse seda peamiselt kõnekunstis ja proosas. Saarel elab 2016. aasta seisuga 43 958 inimest ehk ligi 24% Samoa rahvastikust. Savaiʻi ainus parvlaevaterminal asub saare idaosas Salelologas. Enamik küladest on ühendatud ühe maanteega. Saarel tegutseb ka bussiliin.

Savaiʻi koosneb kuuest ringkonnast (*itūmālō*). Iga ringkonna külad on omavahel ajalooliselt sugulussuhete ja maa tõttu seotud. Savaiʻi ökoturismi organiseeritakse külade tasandil. 1990. aastate alguses toimunud Samoa iseseisvusliikumine algas Savaiilt Mau a Pule liikumisena.

Savaiʻi on Austraalia ja Okeaania suurim kilpvulkaan. Viimati purskas see 20. sajandi alguses. Saare keskosas on üle 700 ruutkilomeetri suurune Kesk-Savaii vihmamets, mis on Polüneesia suurim. Vihmametsas on üle saja kraatri ning seal on enamik Samoa taime- ja loomaliikidest. Seetõttu on see üks maailma märkimisväärsemaid looduskaitsealasid.

## Vaata ka
* Samoa arhitektuur
* Samoa ringkonnad
* Samoa kultuur
* Samoa saared
* Samoa keel

## Viited

## Välislingid
* Building a 3D model for land-use and nature conservation planning, Savaii Island, Samoa; Rudolf Hahn CTA FAO 2015 youtube video
* Looking for the Manumea. An ecological survey in community conservation areas, Savaii Island, Samoa; Rudolf Hahn CTA FAO 2014 youtube video
* Final 2006 Samoa Census Report, Samoa Bureau of Statistics, July 2008
* Savaii Samoa Tourism Association
* Samoa Tourism Authority
* Sydney Morning Herald travel article June 2009
* Surfing Samoa on Youtube
* The Samoan Historical Calendar 1606 - 2007 by Stan Sorensen, Historian, Office of the Governor, American Samoa & Joseph Theroux
* First Samoan dictionary, 3rd edition (1893) by Rev. George Pratt
* Library Association of Samoa website
Persepolis FC

**Persepolis FC** (pärsia keeles باشگاه فوتبال پرسپولیس) on 1963. aastal Teheranis asutatud jalgpalliklubi. See mängib Iraani kõrgliigas. Kodustaadion on Azadi staadion, mis mahutab 78 116 pealtvaatajat.

Persepolis on tulnud Iraani meistriks 14 korda. Iraani karikavõistlused on võidetud kuus korda ja Iraani superkarikafinaali neli korda. Iraani meistritiitlite ja superkarika võitude poolest on Persepolis esikohal. 1991. aastal võideti Aasia karikavõitjate karikas, kui karikafinaalis alistati Bahreini klubi Al-Muharraq.

## Saavutused

### Iraan
***[[Iraani jalgpalli kõrgliiga|Iraani kõrgliiga]]**
****Võitja** (15): 1971–72, 1973–74, 1975–76, 1995–96, 1996–97, 1998–99, 1999–2000, 2001–02, 2007–08, 2016–17, 2017–18, 2018–19, 2019–20, 2020–21, 2022-23
***[[Iraani karikavõistlused jalgpallis|Iraani karikas]]**
****Võidud** (6): 1987–88, 1991–92, 1998–99, 2009–10, 2010–11, 2018–19
***[[Iraani superkarikas jalgpallis|Iraani superkarikas]]**
****Võidud** (4): 2017, 2018, 2019, 2020

### Aasia
***[[Aasia karikavõitjate karikas]]**
****Võidud** (1): 1990–91

***[[AFC Meistrite Liiga]]**
**Teised kohad (2): 2018, 2020

## Viited

## Välislingid

*Klubi koduleht
Gepard (soomuk)

**Gepard** (saksa keeles *Flugabwehrkanonenpanzer (FlakPz) Gepard*) on Saksamaal valmistatud õhutõrjesoomuk .

## Kasutajad
* 

## Viited

## Välislingid
*
Suurkivi (perekonnanimi)

**Suurkivi** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Suurkivi 119 inimesel: 51 mehel ja 68 naisel. Perekonnanimede levikult on Suurkivi meeste puhul 2023. kohal ja naiste puhul 1568. kohal.

Suurkivi oli levinuim nimi vanuserühmas 80–84 aastat, kus seda oli 10 000 elaniku kohta 1,28. Selle nime kandja oli keskmiselt 44 aasta vanune. Perekonnanimi Suurkivi oli kõige sagedasem Lääne-Viru maakonnas, kus sellist nime kandis maakonna 10 000 elaniku kohta keskmiselt 3,44 inimest.

19. sajandi algul pandi pärisorjusest vabastamise käigus talupoegadele Põltsamaa, Suure-Jaani, Muhu, Jõelähtme, Türi, Lihula, Kadrina, Anseküla, Hanila kihelkondade mõisavaldades 16 juhul perekonnanimeks Suurkiwwi, Surkiwi ja Surkiwwi (Suurkivi).

1930. aastate nimede muutmise kampaania käigus vahetati Eestis kahel korral perekonnanimi Suurkivi nime Kivi vastu.

Uueks nimeks võeti Suurkivi kokku 11 korral, kui loobuti nimest Steinberg kahel juhul, samuti nimedest Tomson, Sura, Reinfeldt, Lassmann, Grosenstein, Grosshtein jne.

## Nime kandjaid
*Albert Suurkivi, Eesti poliitik (1894–1977)
*Juhan Suurkivi, eesti vaimulik (1915–2004)
*Rain Suurkivi, eesti jõutõstja (1956–)

## Viited

## Välislingid
*
MATADOR

**MATADOR** (inglise keeles *Man-portable Anti-Tank, Anti-DOoR*) on raketiheitja, mida saab kasutada tankide või rajatiste vastu.

Saksamaa  Bundeswehri varustuses olev  raketiheitja MATADOR kohta kasutatakse markeeringut  RGW-90 MATADOR ja Panzerfaust 90 (Pzf 90) ja Bundeswehri relvastuses on ka  60 mm RGW 60.

## Vaata ka
* 110 mm Panzerfaust 3
* Armbrust
*   M141 BDM, M141 BDM Bunker Defeat Munition aka SMAW-D
* 3M6 Šmel
## Viited
Vicovu de Sus

**Vicovu de Sus** (saksa keeles *Ober Wikow*) on linn Rumeenias Suceava maakonnas. Linn asub ajaloolises Bukoviina piirkonnas Ukraina piiri ääres, maakonnakeskusest Suceavast ligikaudu 53 km loodes.

Linna haldusalasse kuulub Bivolărie küla.

Asulat on esmamainitud 1436. aastal. 1466. aastal ostis Ștefan cel Mare küla ära ja kinkis selle Putna kloostrile. Linnaõigused sai Vicovu de Sus 2004. aastal.

## Viited
Kivisalu

**Kivisalu** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kivisalu 149 inimesel: 71 mehel ja 78 naisel. Perekonnanimede levikult on Kivisalu meeste puhul 1312. kohal ja naiste puhul 1303. kohal.

Kivisalu oli levinuim nimi vanuserühmas 75–79 aastat, kus seda oli 10 000 elaniku kohta 1,80. Selle nime kandja oli keskmiselt 39 aasta vanune. Perekonnanimi Kivisalu oli kõige sagedasem Rapla maakonnas, kus sellist nime kandis maakonna 10 000 elaniku kohta keskmiselt 2,39 inimest.

19. sajandi algul pärisorjusest vabastamise käigus talupoegadele Eestimaa ja Liivimaa kubermangus nime Kivisalu ei pandud.

1930. aastate nimede muutmise kampaania käigus võeti Kivisalu uueks nimeks kokku 61 korral, kui loobuti nimest Kleejer neljal ning Kleimann, Flintmann ja Fliedermann kolmel juhul, Kilter, Kits, Kister ja Kirkmann kahel juhul, samuti nimedest Bucht, Kleinfürst, Klemms, Konks, Lyra, Meithal, Napast, Punnius, Tereshka jne.

## Nime kandjaid
*Garibaldi Kivisalu, eesti tantsija (1924–2015) 
*Johannes Kivisalu, eesti vaimulik (1912–1976)
*Toivo Kivisalu, eesti lendur (1941–2012) 

## Viited

## Välislingid
*
Volodõmõr Baranjuk

**Volodõmõr Baranjuk** (ukraina keeles *Володимир Анатолійович Баранюк*; sündinud 1974. aastal) on Ukraina sõjaväelane.

## Elulugu
Osales Mariupoli lahingus. Langes Azovstali piiramise järel sõjavangi.
Fetești

**Fetești** on linn Rumeenias Ialomița maakonnas. Linn asub ajaloolises Munteenia piirkonnas, Doonau Borcea haru kaldal, maakonnakeskusest Sloboziast ligikaudu 42 km idakagus.

Feteștit on esmamainitud 1528. aastal, linnaõigused sai 1934. aastal.

## Viited
Fălticeni

**Fălticeni** (saksa keeles *Foltischeni*, ungari keeles *Falticsén*) on linn Rumeenias Suceava maakonnas. Linn asub ajaloolises Moldova piirkonnas, maakonnakeskusest Suceavast ligi 21 km lõunas.

Linna haldusalasse kuulub kaks küla: Șoldănești ja Țarna Mare.

Fălticenit on ürikutes esmamainitud 1490. aastal. Linnaõigused sai Fălticeni 1780. aastal.

## Viited
Bușteni

**Bușteni** on linn Rumeenias Prahova maakonnas. Linn asub ajaloolises Munteenia piirkonnas Transilvaania Alpides Prahova orus Prahova jõe ääres. Bușteni asub Brașovist umbes 27 km lõunas ja maakonnakeskusest Ploieștist ligikaudu 65 km põhjakirdes.

Bușteni paikneb merepinnast 850–900 meetri kõrgusel.

Linna haldusalasse kuulub Poiana Țapului küla.

Bușteni on mägikuurort ja talispordikeskus.

## Viited
Plopeni

**Plopeni** on linn Rumeenias Prahova maakonnas. Linn asub ajaloolises Munteenia piirkonnas, maakonnakeskusest Ploieștist ligikaudu 14 km põhjas.

Asula tekkis seoses laskemoonatehase rajamisega 1938. aastal. Linnaõigused sai Plopeni 1. juulil 1968.

## Viited
Mărășești

**Mărășești** on linn Rumeenias Vrancea maakonnas. Linn asub ajaloolises Moldova piirkonnas, maakonnakeskusest Focșanist ligikaudu 20 km põhjas.

Linna haldusalasse kuulub kuus küla: Călimănești, Haret, Modruzeni, Pădureni, Siretu ja Tișița.

Mărășeștit on ürikutes esmamainitud 1641. aastal. Linnaõigused sai Mărășești 17. augustil 1920.

1917. aasta 6. augustist kuni 3. septembrini toimus linna lähedal Saksa keisririigi ja Rumeenia kuningriigi ning Vene vägede vahel Mărășești lahing, mille tulemusel Saksa vägede pealetung peatati.

## Viited
Pașcani

**Pașcani** on linn Rumeenias Iași maakonnas. Linn asub ajaloolises Moldova piirkonnas, maakonnakeskusest Iașist ligikaudu 66 km läänes.

Linna haldusalasse kuulub viis küla: Blăgești, Boșteni, Gâstești, Lunca ja Sodomeni.

Pașcani on oluline raudteesõlm ja tööstuslinn. Pärast 1989. aastat on paljud ettevõtted tegevuse lõpetanud või tootmist vähendanud, kuid on asutatud ka palju uusi ettevõtteid.

Pașcanit on ürikutes esmamainitud 1419. aastal.

Pașcanis on sündinud kirjanik Mihail Sadoveanu (1880–1961).

## Viited
Anthony Albanese

**Anthony Norman Albanese** (sündinud 2. märtsil 1963 Darlinghurstis) on Austraalia poliitik ja alates 23. maist 2022 Austraalia peaminister.

Albanese kuulub Austraalia Tööparteisse ning on alates 2019. aastast selle esimees. Ta on alates 1996. aastast kuulunud Austraalia parlamenti. Aastatel 2007–2013 oli Albanese Kevin Ruddi ja Julia Gillardi valitsustes minister. 2013. aastal oli Albanese Kevin Ruddi valitsuse asepeaminister 

Albanese sündis Sydney's ning ta ema on Iiri-Austraalia päritolu ning isa itaallane. Ta õppis Sydney Ülikoolis majandust ning liitus õpingute ajal Austraalia Tööparteiga. 1996. aastal osutus ta valituks parlamendi esindajatekotta. 2007. aastal võitis Tööpartei föderaalvalimised ning Albanese oli seejärel Austraalia regionaalarengu- ja kohalike omavalitsuste minister ning hiljem Austraalia transpordiminister. 

Pärast Tööpartei kaotust 2013. aasta föderaalvalimistel, kandideeris Albanese Tööpartei esimeheks, kuid kaotas Bill Shortenile. 2019. aastal kaotas Tööpartei üllatuslikult föderaalvalimised ning Albanese sai pärast Shorteni tagasiastumist Tööpartei esimeheks.

2022. aasta föderaalvalimistel võitis Tööpartei Liberaalset Parteid ning Albanese sai uueks Austraalia peaministriks. 2025. aasta föderaalvalimistel juhtis Albanese Tööpartei ülekaalukale võidule ning sai esimeseks Austraalia peaministriks pärast John Howardit, kes on ametisse tagasi valitud.

## Viited

## Välislingid

* Tiffanie Turnbull (Sydney). Australia election: Anthony Albanese leads Labor to Australian election victory. *BBC News*, 21. mai 2022
Focșani

**Focșani** on linn Rumeenias, Vrancea maakonna halduskeskus. Linn asub ajaloolises Moldova piirkonnas, pealinnast Bukarestist ligikaudu 145 km kirdes.

Focșanit on esmamainitud 1575. aastal.

Vene-Türgi sõja ajal toimus 1. augustil 1789 linna lähedal Focșani lahing, milles Osmanite riigi vägi sai Venemaa ja Austria ühisväelt lüüa.

## Viited
Ben Rector

**Benjamin Evans Rector** (sündinud 6. novembril 1986) on USA laulja, laulukirjutaja ja plaadiprodutsent. 

Ta on välja andnud seitse stuudioalbumit, sealhulgas "Brand New" (2015), mis jõudis edetabelis "Billboard 200" 9. kohale, ja "Magic" (2018), mis debüteeris Billboard Americana/Folk Albumsi edetabelis esikohal.

Ta elab Tennessee osariigis Nashville'is.
Baia Mare

**Baia Mare** (ungari keeles *Nagybánya*, saksa keeles *Frauenbach* või *Groß-Neustadt*) on linn Rumeenias, Maramureși maakonna halduskeskus. Linn asub ajaloolises Marmaatia piirkonnas.

Linna haldusalasse kuulub neli küla: Blidari (*Kőbánya*), Firiza (*Felsőfernezely*), Valea Borcutului (*Borpatak*) ja Valea Neagră (*Feketepatak*).

## Ajalugu
Baia Maret on esmamainitud 1329. aastal.

## Majandus
Baia Mare majanduselus etendas olulist rolli polümetalliliste maakide kaevandamine, värviliste ja väärismetallide metallurgia. Kuid 1989. aasta järel metallurgiaettevõtete toodang vähenes ja viimane metallurgiatehas Baia Mares suleti 2012. aastal.

## Kultuur
Baia Mares asub neli muuseumi (Maramureși Maakonna Ajaloo ja Arheoloogia Muuseum, Baia Mare Mineraloogia Muuseum, Baia Mare Etnograafia ja Rahvakunsti Muuseum, Baia Mare Kunstimuuseum), kaks teatrit (Baia Mare Linnateater, Baia Mare Nukuteater), planetaarium-observatoorium ja Baia Mare maakonnaraamatukogu Petre Dulfu.

## Keskkond
30. jaanuaril 2000 purunes Baia Mares ettevõttele Aurul kuuluvas kullakaevanduses tsüaniidivedelikuga jäätmetiike kaitsev tamm. Umbes 100 000 kuupmeetrit ülimürgist ainet voolas Oradea piirilinna lähedal Szamosi jõest Tisza jõkke. Tsüaniidiga saastunud vesi jõudis Doonausse ja lõpuks Musta merre.

## Rahvastik
2011. aasta rahvaloenduse andmetel oli Baia Mare elanikest rumeenlasi 84,11%, ungarlasi 12,25%, mustlasi 2,76%, sakslasi 0,24%, ukrainlasi 0,16% ja juute 0,02%.

## Sõpruslinnad
* Bielsko-Biała, Poola
* Combs-la-Ville, Prantsusmaa
* Hódmezővásárhely, Ungari
* Hollywood, Ameerika Ühendriigid
* Kitwe, Sambia
* Nyíregyháza, Ungari
* Serino, Itaalia
* Szolnok, Ungari
* Wels, Austria

## Viited
Vojevodivka

**Vojevodivka** (ukraina keeles Воєводівка) on küla Ukrainas Luhanski oblastis Sjevjerodonetski haldusalas, Rubižne kagupiiril.

1707. aastal asutatud asulas elas 2010. aastal 562 inimest, pindala 1,11&nbsp;km, asustustihedus 506,31 in/km².

11. mail 2022, Venemaa invasiooni käigus Ukrainasse, langes küla Vene relvajõudude kontrolli alla.

## Vaata ka
* Sjevjerodonetski lahing (2022)

## Viited

## Välislingid

* Missile attacks, hardware, Wagner fighters: Enemy trying to break into Popasna. Ukrinform, 5. mai 2022
Kivirand

**Kivirand** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kivirand 253 inimesel: 111 mehel ja 142 naisel. Perekonnanimede levikult on Kivirand meeste puhul 705. kohal ja naiste puhul 576. kohal.

Kivirand oli levinuim nimi vanuserühmas 65–69 aastat, kus seda oli 10 000 elaniku kohta 2,44. Nime kandja oli keskmiselt 44 aasta vanune. Perekonnanimi Kivirand oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 5,32 inimest.

19. sajandi algul pärisorjusest vabastamise käigus talupoegadele Eestimaa ja Liivimaa kubermangus nime Kivirand ei pandud.

1930. aastate nimede muutmise kampaania käigus võeti Kivirand uueks nimeks kokku 70 korral, kui loobuti nimedest Steinbach, Reimann, Pillman, Pedda, Köniksmann, Altrov, Dobrov ja Kirkmann kahel juhul, samuti nimedest Blumkvist, Grents, Greuzstein, Hindreus, Kamorant, Kirhäiding, Köbler, Koulsohn, Kristelstein, Plumkvist jne.

## Nime kandjaid
*Gustav Kivirand, EELK esimene ilmikust assessor (1958–2008)
*Gustav-Leo Kivirand, eesti muusik (sündinud 1982)
*Lembit Kivirand, eesti kunstnik (1941–)
*Olav Kivirand, eesti karateka (1954–)

## Viited

## Välislingid
*
Kristjan Čeh

**Kristjan Čeh** (sündinud 17. veebruaril 1999 Ptujs) on Sloveenia kettaheitja, maailmameister (2022).

2020. aastal parandas ta enam kui 20 aasta vanust Sloveenia rekordit kettaheites, kui heitis 7. juunil Domžales kergejõustikukohtumisel 66.29. Sama aasta 23. juunil Mariboris heitis ta 68.75, mis oli hooaja kolmas tulemus (ja kuni 23-aastaste kategooria maailmarekord). 27. mail 2021 heitis ta Telekom Slovenije rahvusvahelise kergejõustikuliiga võistlusel Ptujs isiklikus rekordiks 69.52. 2020. aasta suveolümpiamängudel (mis toimusid 2021. aastal Tōkyōs) tuli ta viiendale kohale tulemusega 66.62. 21. mail 2022 sai ta Teemantliiga etapil Birminghamis tulemuse 71.27, mis on uus Sloveenia rekord.

2022. aastal tuli ta maailmameistriks maailmameistrivõistluste rekordit tähistava tulemusega 71.13.

16. juunil 2023 heitis ta Jõhvis isikliku rekordi **71.86**.

24.05.2025 heitis ta Zagrebis uue isikliku rekordi 72.34.

31.05.2025 heitis ta Sloveenias taas uue isikliku rekordi 72.36.

Tema treener oli juunini 2021 Gorazd Rajher, koostöö katkes lahkarvamuste tõttu treeningukorralduse asjus. Veebruarist 2022 oli tema treener Gerd Kanter. Alates 2024. aastast on tema treener Mart Olman.

## Isiklikku
Juunis 2024 kihlus ta eesti vasaraheitja Anna Maria Oreliga. Septembris 2024 nad abiellusid.

## Viited

## Välislingid
* Kristjan Čeh Rahvusvahelise Kergejõustikuliidu kodulehel
Ali Daei

**Ali Daei** (sündinud 21. märtsil 1969 Ardabīls) on endine Iraani jalgpallur (ründaja).

Ta mängis sellistes klubides nagu Persepolis, Bielefeldi Arminia, Müncheni Bayern ja Hertha. Hooajal 1998/99 tuli ta Bayerniga Saksamaa meistriks.

Iraani jalgpallikoondises mängis Daei aastatel 1993–2006 kokku 149 korda ja lõi 109 väravat. Rahvuskoondistes on temast enam väravaid löönud ainult portugallane Cristiano Ronaldo. Aastatel 2000–2006 oli Daei Iraani koondise kapten. Iraani koondisega osales ta 1998. ja 2006. aasta maailmameistrivõistlustel ning kolmedel Aasia meistrivõistlustel (1996, 2000 ja 2004).

1999. aastal valiti Daei Aasia aasta jalgpalluriks.

## Viited

## Välislingid
Solca

**Solca** (saksa keeles *Solka*, poola keeles *Solka*, ungari keeles *Szolka*) on linn Rumeenias Suceava maakonnas. Linn asub ajaloolises Bukoviina piirkonnas, maakonnakeskusest Suceavast ligikaudu 32 km läänes.

Solca on Suceava maakonna kõige väiksema elanike arvuga linn.

Solcat on esmamainitud 1418. aastal. 1810. aastal avati Solcas pruulikoda, milles valmistatud õlu sai oma kõrge kvaliteedi tõttu üle riigi kuulsaks. 19. sajandi jooksul kujunes osoonirikka õhuga Solcast kuurortasula.

Linnaõigused sai Solca 1926. aastal.

## Viited
Mühlendahl

**Mühlendahl** on eesti päritolu aadlisuguvõsa. Tänapäeval elab suguvõsa Saksamaal ja Prantsusmaal.

## Ajalugu
Suguvõsa on pärit Virumaalt Palmse mõisast. Liin algab XVIII sajandi algul elanud Oruveski (Orroveski, Orroweske) Jaaguga. Tema poeg Jakob (1729−1785) oli pikka aega (1756−1785) Eestimaa rüütelkonnale kuulunud Rannapungerja postijaama komissar. Ta muutis oma eesti nime saksapäraseks **Mühlendahl**iks (*Mühlen* ‘veski’ + *dahl* ‘org’). Viimase poeg Jacob Johann Mühlendahl (1763−1817) teenis Venemaa sõjaväes välja alampolkovniku auastme. Hiljem oli ta põllumees Virumaal, kus sai 1812. aastal Raeküla rüütlimõisa omanikuks. Teenistuse kaudu tõsteti ta 1794. aastal aadliseisusse. Tema poeg Karl Gustav von Mühlendahl (1811−1891) võeti 27. mail (vkj) 1874 Eestimaa kubermangu aadlisuguvõsaraamatusse ja seejärel 17. juunil (vkj) 1882 Eestimaa rüütelkonna matriklisse. Tema kahest pojast sai alguse kaks liini, mille liikmed asusid XX sajandi algul elama Saksamaale. Tänapäeval on Saksamaal alles mitu suguvõsa haru.

## Suguvõsa liikmeid
*Karl Heinrich Ernst von Mühlendahl (1896−1977), insener, keemik, Eestimaa rüütelkonna eesistuja
*Arved (Arvid) Jakob Johann von Mühlendahl (1904−1944), mereväekapten, allveelaeva U-867 komandör
*Karl Ernst Jakob Johann von Mühlendahl (sündinud 1939), meditsiinidoktor, professor, Osnabrücki lastehaigla ülemarst
*Georg Alexander Jakob Johann von Mühlendahl (sündinud 1940), õigusteaduse doktor, Euroopa Turuameti viitsepresident
*Paul Matthias Jakob Johann von Mühlendahl (sündinud 1980), õigusteaduse doktor, dotsent

## Mühlendahli suguvõsa mõisavaldused
*Eestimaa:
**Emumäe (*Emmomäggi*) (1833−1840, pandivaldus), Käru (*Kerro*) (1876−1890), Raeküla (*Raeküll*) (1812−? pandi-, ?−1860 pärusvaldus)
*Liivimaa eesti distrikt:
**Kärkna (*Falkenau*) (1850.−1860. aastad, rendivaldus), Sootaga (*Sotaga*) (1850. aastad, rendivaldus)

## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 369.
**Genealogisches Handbuch der baltischen Ritterschaften*. Neue Folge. Bd IV. Hamburg: 2014. Lk 319−337.
**Genealogisches Handbuch der baltischen Ritterschaften*. Teil: Estland. Bd III. Görlitz: Verlag E. U. Starke, 1930. Lk 170−172 https://personen.digitale-sammlungen.de//baltlex/Blatt_bsb00000601,00179.html?prozent=.
**Genealogisches Handbuch des Adels*. Adelige Häuser B. Bd I. Limburg an der Lahn: C. A. Starke Verlag, 1954. Lk 295−299.
**Genealogisches Handbuch des Adels*. Adelige Häuser B. Bd XII. Limburg an der Lahn: C. A. Starke Verlag, 1977. Lk 325−328.
**Genealogisches Handbuch des Adels*. Adelslexikon. Bd IX. Limburg an der Lahn: C. A. Starke Verlag, 1998. Lk 224.
Hacken

**Hacken** on rahvusvaheline küberturvalisuse ettevõte. Hacken annab nõu küberturvalisuse küsimustes ja on digitaalsete ohtude vastu võitlemiseks mõeldud lahenduste arendaja. Ettevõtte peakontor asub Tallinnas, Eestis. Teaduskeskus aga asub Ukrainas, Kiievis.

## Ajalugu
Hackeni asutas 2017. aastal Ukraina küberturvalisuse ekspertide rühm. 2018. aastal käivitati digitaalse varaga kauplevate börside turvalisuse hindamiseks platvorm CER.live. 2 aasta pärast sai platvorm CoinGecko usaldusväärseks partneriks. 2020. aasta lõpus allkirjastas ettevõte Ukraina Digitaalse Transformatsiooni Ministeeriumiga koostöömemorandumi, et läbi viia uuringud Ukraina krüptotööstuse kohta ja parandada uuenduslike digitaalsete idufirmade ettevõtluskeskkonda.

Alates 24. veebruarist 2022 on Hacken aktiivselt osalenud Venemaa agressiooni tõrjumises küberruumis. DisBalancer projekti spetsialistid on välja töötanud programmi, mis võimaldab kõigil liituda Venemaa-vastaste DDOS-i rünnakutega. Mitmed tuhanded kasutajad üle maailma ründavad iga päev Venemaa propaganda veebisaite ja infrastruktuuri.

Hacken on käivitanud ka programmid Ukraina ja Venemaa digitaalse taristu haavatavuste otsimiseks. Neid võib leida HackenProofi platvormilt. Kõik Ukraina taristust leitud haavatavused kõrvaldavad vastavad spetsialistid ning Venemaa infrastruktuuri haavatavusi ründab Ukraina küberarmee.

## Tooted
CER.live — platvorm juhtivate digitaalse varaga kauplemise platvormide digitaalse turvalisuse taseme kontrollimiseks

disBalancer — spetsiaalne tarkvara, mis on loodud äriklientide turvalisuse testimiseks DDoS-i rünnakute eest. Kinnitusprotsess kasutab DisBalanceri kogukonna liikmete volitusi

OneArt — projekt, mis loob mugava ja funktsionaalse infrastruktuuri NFT-varade omanikele ja loojatele, aga ka Metaverse'i kasutajatele

HAPI — Oraclesi kasutatav plokiahela küberturvalisuse protokoll, mis ei vaja häkkerite rünnakute vältimiseks autentimist

PureFi — ainulaadne rahapesuvastane protokoll (AML), mis on loodud krüptoraha juurutamiseks

## Viited
Mehhiklased

**Mehhiklased** (hispaania keeles *mexicanos*) on Mehhiko kodanikud. Nad räägivad enamasti hispaania keelt, kuid nende seas on ka põlisrahvaste keelte kõnelejaid.

Väljaspool Mehhikot elab mehhiklasi kõige enam Ameerika Ühendriikides, eriti Texase ja California osariigis. Suurem Mehhiko diasporaa on ka Kanadas ja Hispaanias.

Mehhiklased on väga seltsivad. Mehhiklaste saunas sooritavad preestrid rituaale. Mehhiklased kasutavad sülti koeratoiduna.

## Viited
Ocna Sibiului

**Ocna Sibiului** (saksa keeles *Salzburg*, ungari keeles *Vízakna*) on linn Rumeenias Transilvaanias Sibiu maakonnas. Linn asub maakonnakeskusest Sibiust ligikaudu 12 km loodes.

Linna haldusalasse kuulub Topârcea (*Tschapertsch*, *Toporcsa*) küla.

Asulat on esmamainitud 1263. aastal. 1910. aastal on Ocna Sibiuluid nimetatud linnaks. Aastatel 1929–1968 kuulus Ocna Sibiului maa-asulate hulka, kuid 17. veebruaril 1968 kuulutati taas linnaks.

Ocna Sibiului on kuurortlinn, seal asuvad soolaveeallikad.

2011. aasta rahvaloenduse andmetel oli Ocna Sibiului elanikest rumeenlasi 84,25%, ungarlasi 9,12% ja teistest rahvustest inimesi 0,78%. 5,83% inimeste rahvus oli teadmata.

## Viited
Spectator

***[[Spectator (droon)|Spectator]]** on Ukrainas valmistatav droon.
***[[The Spectator]]** on briti ajaleht.
***[[The American Spectator]]** on USA veebiajakiri.
***[[Spectator Nunatak]]** on mägi Antarktikas
Edirne suur sünagoog

**Edirne suur sünagoog** (ka **Adrianoopoli sünagoog**; türgi keeles *Edirne Büyük Sinagogu*) on ajalooline uusmauri stiilis sefardi sünagoog Türgi Euroopa-osas Edirnes Maarifi tänaval.

1905. aastal laastas Edirnet suur tulekahju, mille tagajärjel kõik linna 13 sünagoogi maha põlesid. Kohalik juudi kogukond alustas uue sünagoogi ehitamist 1906. aasta jaanuaris, pärast Osmanite riigilt loa saamist ja sultan Abdülhamit II vastavat seadlust. Hoone projekteeris prantsuse arhitekt France Depré. Sünagoog avati 1909. aasta aprillis. Sünagoog lõpetas tegevuse 1983. aasta, kui enamus linna juutidest oli välismaale emigreerunud. 1997. aastal varisesid mahajäetud hoone katus ja üks seintest sisse. 2008. aastal teatas Edirne linnapea plaanist sünagoog taastada. Taastatud sünagoog avati 26. märtsil 2015.

## Viited
Tartu Ülikooli arvutimuuseum

**Tartu Ülikooli arvutimuuseum** on muuseum, mille eesmärk on eksponeerida arvutustehnika ajalugu Eestis.

Muuseumi püsiekspositsioon koosneb 50 arvutist, mille hulgas on 1959. aastast Eestis töötanud esimese elektronarvuti Ural nimeplaat ja komponente, 1988. aastal seeriatootmisse läinud kooliarvuti Juku täiskomplekt, Apple'i seadmete ajajoon, 1980. aastate sülearvutite ajajoon, 2000. aastal maailma 500 võimsaima arvuti nimekirjas olnud superarvuti SGI Origin 3400 jpm.

Muuseum asub Tartu Ülikooli arvutiteaduse instituudi Delta maja esimesel korrusel ruumis 1039.

Muuseumile pani 2000. aastatel alguse Meelis Roos, ametlik avamine toimus 2. novembril 2009 seoses 50 aasta möödumisega Tartu Ülikooli esimese arvuti käivitamisest.

## Vaata ka
*LVLup
*Arvutimuuseum
*Tartu Ülikooli arvutuskeskus

## Välislingid

*Tartu Ülikooli arvutimuuseumi koduleht